Era-Iliada_web	Gunèu amièc des de Cife en vint-e-dues naus as inieni e as intrepids perebi; aqueri demorauen ena hereda Dodona e aguesti cultivauen es camps ena arriba deth beròi Titaresi que vèsse es sues cristallines aigües en Penèu d’argentadi remolins; mès non se barrege damb eth, senon que flote sus eth coma er òli, pr’amor qu’ei un arriuet d’aigua dera Estigia que s’invòque enes terribles juraments.